સવારના સમયે સફેદ લીલી, મોગરો, મોતિયા કે ગુલાબ જેવા અત્તરની સુગંધ વાતાવરણને મહેકતું કરી શકે છે. ફૂલોની સુગંધ તમને શાંતિ સાથે કુદરતના સાનિધ્યનો આનંદ પણ આપે છે. જો તમે થોડું વધારે તપાસ કરશો તો ખસ, સફેદ કમળ અને ફિરદોસ જેવા ઠંડા અત્તર પણ તમે ગરમીના દિવસોમાં વાપરી શકો છો. જો ઠંડીનો સમય હોય તો અંબર, કસ્તુરી અને ઓઘ જેવી ખુશ્બૂ પણ તમે વાપરી શકો. ઓઘ અને અંબરની ખુશ્બૂ ગરમ અને અત્યંત મધુર હોય છે. ઓઘને સાદી ભાષામાં અગર વડે ઓળખવામાં આવે છે. અગરનું લાકડું તેની અદભૂત ખુશ્બુને લીધે ખૂબ મોંઘુ મળે છે. પણ સાદા અગરના અત્તર કે ઓઘના અત્તર તમને બજારમાં ઓછા ભાવે મળી શકશે. આ અત્તરનો તમે કોઈ પણ સાદા ધૂપ સાથે પ્રયોગ કરી શકો છો. કોલસા કે લાકડા સાથે ધૂપ કરશો તો તમને ચોક્કસ ઉત્તમ પરિણામ મળશે.